กรมประมง ผลักดัน ปลิงทะเล หลังเป็นที่นิยม ขายได้ราคาสูง กก.ละ 7000 บาท
กรมประมง มุ่งผลักดัน ปลิงทะเล เป็นสัตว์เศรษฐกิจตัวใหม่ของไทย หลังเป็นที่นิยมวัตถุดิบยาและอาหารเสริม ขายได้ราคาสูงถึงกิโลกรัมละ 7000 บาทนายถาวร จิระโสภณรักษ์ รองอธิบดีกรมประมง เผยว่า ปัจจุบันมีการนำปลิงทะเลขึ้นมาใช้ประโยชน์เพื่อการบริโภค เพราะปลิงทะเลจัดเป็นอาหารที่มีโปรตีนสูง จึงนิยมนำมาใช้เป็นวัตถุดิบในการผลิตยาและอาหารเสริม ซึ่งในประเทศมีการจับปลิงทะเลขึ้นมาใช้ประโยชน์เป็นจำนวนมาก ทั้งเพื่อการบริโภคภายในประเทศและส่งออกต่างประเทศ เป็นที่ต้องการของตลาดขณะที่ ราคาขายปลิงทะเลสดจากชาวประมง ถ้าเป็นแบบสดจะขายอยู่ที่ ราคา 300–500 บาท/กิโลกรัม ส่วนแบบตากแห้ง ราคาจะยิ่งสูงขึ้นไปถึง 3000–7000 บาท/กิโลกรัม ซึ่งเป็นเหตุให้ปลิงทะเลถูกจับขึ้นมาจำนวนมาก จนไม่สามารถเกิดทดแทนได้ทันทั้งนี้ กรมประมง จึงมุ่งผลักดันโครงการเพาะเลี้ยงปลิงทะเลขยายผลสู่เกษตรกร พร้อมปล่อยคืนสู่ธรรมชาติ ควบคู่กันไป หวังส่งเสริมให้เป็นสัตว์น้ำเศรษฐกิจชนิดใหม่ของไทย โดยศึกษาพัฒนาเทคนิคการอนุบาลลูกปลิงทะเลอย่างต่อเนื่อง เพื่อเพิ่มอัตราการรอดและเพิ่มผลผลิตเพื่อนำปล่อยคืนสู่ธรรมชาติ และทดลองเลี้ยงในบ่อดินเพื่อเป็นแนวทางในการส่งเสริมให้เป็นสัตว์น้ำเศรษฐกิจชนิดใหม่รวมทั้งได้รับการสนับสนุนทุนวิจัยจากสำนักงานพัฒนาการวิจัยการเกษตร (องค์การมหาชน) จัดทำโครงการเกี่ยวกับปลิงทะเล จำนวน 3 โครงการ เชื่อมั่นว่าในอนาคตปลิงทะเลจะกลายเป็นสัตว์น้ำเศรษฐกิจตัวใหม่ที่เป็นที่ต้องการของตลาดอย่างกว้างขวาง ด้วยสรรพคุณทางโภชนาการ ตอบโจทย์คนรักสุขภาพในยุคปัจจุบันอย่างไรก็ตาม ปลิงทะเล (Sandfish) Holothuria scabra หรือที่รู้จักว่า ปลิงขาว อาศัยอยู่หน้าดินบริเวณแนวชายฝั่งทะเล ประเทศไทยพบมากในแนวหญ้าทะเลชายฝั่งทะเลอันดามัน (พังงา ภูเก็ต กระบี่ ตรัง และสตูล) มีคุณค่าทางโภชนาการสูง โดยเฉพาะโปรตีนและคอลลาเจน และเป็นสัตว์ที่มีความสำคัญในระบบนิเวศทางทะเลด้วย.สำนักข่าว กรมประชาสัมพันธ์
กรมประมง มุ่งผลักดัน ปลิงทะเล เป็นสัตว์เศรษฐกิจตัวใหม่ของไทย หลังเป็นที่นิยมวัตถุดิบยาและอาหารเสริม ขายได้ราคาสูงถึงกิโลกรัมละ 7000 บาท
ปลิงทะเล,ปลิง,กรมประมง,ผลักดันปลิงทะเล,ถาวร จิระโสภณรักษ์